Diari Oficial de la Generalitat Valenciana


Sumari del DOGV 6020, del 25-05-2009 (2009/5834)

RESOLUCIÓ de 14 de maig de 2009, del president del Consell Jurídic Consultiu de la Comunitat Valenciana, sobre organització d'unes Jornades sobre Tècnica Normativa, a les quals podrà assistir personal tècnic de la Generalitat.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5834


Data del document
:   14-05-2009

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * formació en el lloc de treball
    * procediment legislatiu
    * projecte de llei
    * Dret regional
    * acta de congrés
    * decret

RESOLUCIÓ de 14 de maig de 2009, del president del Consell Jurídic Consultiu de la Comunitat Valenciana, sobre organització d'unes Jornades sobre Tècnica Normativa, a les quals podrà assistir personal tècnic de la Generalitat. [2009/5834]
L'Estatut d'Autonomia de la Comunitat Valenciana en els seus articles 20.3 i 43 disposa que el Consell Jurídic Consultiu com a institució de la Generalitat de caràcter públic, és l'òrgan consultiu suprem del Consell, de l'administració autonòmica i, si és el cas, de les administracions locals de la Comunitat Valenciana en matèria jurídica.
Com a institució consultiva suprema de la Generalitat ha de vetlar per l'observança de la Constitució, l'Estatut d'Autonomia i la resta de l'ordenament jurídic, i ha de fonamentar els seus dictàmens en el citat conjunt normatiu.
D'altra banda, juntament amb la seua labor estrictament consultiva, esta institució és coneixedora de la importància d'organitzar actes com ara jornades, taules redones, conferències, etc. amb la finalitat de difondre el dret, millorar el seu coneixement i tractar de propulsar la resolució d'eventuals dubtes jurídics en l'aplicació de les normes, labor que ha desenvolupat en anteriors ocasions amb la celebració d'esdeveniments destinats a este fi.
La publicació del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com la complexitat i problemàtica que presenta l'elaboració dels textos normatius, fa convenient la celebració d'unes jornades destinades exclusivament a la tècnica normativa, i es pretén amb això contribuir a aconseguir més seguretat jurídica en este terreny.
En conseqüència, fent ús de les atribucions conferides per l'article 20 de la Llei de Creació del Consell Jurídic Consultiu, resolc:
Acordar l'organització d'unes Jornades sobre Tècnica Normativa amb les següents característiques:
a) Dates de realització:
Dies 24 i 25 de juny de 2009.
b) Lloc de celebració:
Saló d'Actes d'este Consell, siti en el carrer de Pascual i Genís, núm. 9, de València.
c) Horari i contingut de les ponències:
DIMECRES 24 DE JUNY DE 2009
9.45 h. Conferència inaugural
El procediment d'elaboració dels projectes de llei
Hble. Sr. Vicente Garrido Mayol
President del Consell Jurídic Consultiu de la Comunitat Valenciana
10.30 h. El procediment d'elaboració dels reglaments
Sr. Juan José Lavilla Rubira
Lletrat de les Corts Generals. Advocat.
Professor titular de Dret Administratiu. Universitat Complutense de Madrid
11.30 h. Pausa
12.00 h. La importància de la tècnica normativa en l'elaboració de les normes
Il·lm. Sr. José Leandro Martínez-Cardos Ruiz
Lletrat del Consell d'Estat
13.00 h. Incidència dels errors en la redacció de les normes respecte de la seua entrada en vigor.
Sr. Juan Antonio Martínez Corral
Lletrat de les Corts Valencianes
17.30 h. La tècnica normativa en la Unió Europea
Sr. Fernando Santaolalla López
Professor titular de Dret Constitucional. Universitat d'Alcalá de Henares. Lletrat de les Corts Generals, director d'Estudis del Senat.
18.30 h. La tècnica normativa en el Dret Comparat
Sra. Rosario Tur Ausina
Professora de Dret Constitucional. Universitat Miguel Hernández d'Elx
DIJOUS 25 DE JUNY DE 2009
10.00 h. El paper dels òrgans consultius en la salvaguarda de la qualitat de les normes
Excm. Sr. Tomàs Font i Llovet
President de la Comissió Jurídica Assessora de la Generalitat de Catalunya. Catedràtic de Dret Administratiu. Universitat de Barcelona.
11.30 h. Pausa
12.00 h. Processos d'autonomia normativa entre perfils d'independència i interdependència funcional
Sr. Salvatore Pensabene Lionti
Catedràtic d'Institucions de Dret Públic. Universitat de Palerm. Advocat.
13.00 h. Taula redona
El Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat
Sra. Patricia Boix Mañó
Lletrada del Consell Jurídic Consultiu de la Comunitat Valenciana
Professora associada de Dret Administratiu. Universitat de València
Sr. José Hoyo Rodrigo
Lletrat del Consell Jurídic Consultiu de la Comunitat Valenciana
Professor associat de Dret Administratiu. Universitat de València
Sr. José Carlos Navarro Ruiz
Lletrat del Consell Jurídic Consultiu de la Comunitat Valenciana
Professor associat de Dret Constitucional. Universitat de València
14.30 h. Clausura
d) Places reservades a personal de l'administració de la Generalitat:
Es reserven 70 places per a personal de l'administració de la Generalitat que estiga exercint llocs de treball de tècnic superior, excloent-ne el personal inclòs en l'article 1.2 del Text Refós de la Llei de la Funció Pública Valenciana.
e) Procediment de selecció del personal de l'administració de la Generalitat:
Les sol·licituds es presentaran segons model que apareix en l'annex I en les subsecretaries de les conselleries.
El termini de presentació de les sol·licituds acabarà el dia 11 de juny de 2009.
Serà cada conselleria, a través de la seua subsecretaria o centre directiu responsable de la gestió de personal, la que determinarà segons els seus propis criteris la relació prioritzada de les sol·licituds presentades i l'enviarà al Consell Jurídic segons l'annex II abans del dia 15 de juny de 2009.
El secretari general del Consell Jurídic, atenent la relació prioritzada enviada per les conselleries, procedirà a la selecció dels funcionaris assistents a les jornades. La comunicació de la selecció als participants es realitzarà pel Consell Jurídic al corresponent servici de personal de la conselleria a què estiguen adscrits els assistents.
La renúncia a l'assistència a una acció formativa, una vegada feta la selecció, haurà d'efectuar-se per escrit.
f) Selecció de la resta de personal:
La resta de personal que no estiga integrat en l'administració de la Generalitat podrà presentar sol·licitud d'assistència a les jornades omplint l'annex III adjunt.
Estes sol·licituds hauran de ser presentades en la seu del Consell Jurídic Consultiu abans del dia 15 de juny de 2009, i podran ser ateses si existiren places disponibles.
g) Expedició de certificats:
El Consell Jurídic expedirà certificat d'aprofitament quan, amb caràcter general, s'acredite l'assistència al 60%, com a mínim, de la duració total de l'activitat formativa.
València, 14 de maig de 2009.- El president: Vicente Garrido Mayol.